**B. Osobitná časť**

**K čl. I**

**K bodu 1**

Zosúlaďuje sa poznámka pod čiarou k odkazu č. 10 s legislatívnymi úpravami v sekundárnej legislatíve Európskej únie, v rámci ktorých boli ustanovenia o konope uvedené v čl. 45 vykonávacieho nariadenia Komisie (EÚ) č. 809/2014 zo 17. júla 2014, ktorým
sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014) v platnom znení presunuté
do delegovaného nariadenia Komisie (EÚ) č. 639/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, a ktorým sa mení príloha X k uvedenému nariadeniu (Ú. v. EÚ L 181, 20.6.2014) v platnom znení.

**K bodu 2**

​ Upravuje sa pravidlo, podľa ktorého sa orná pôda s porastom tráv alebo iných rastlinných krmív preklasifikuje na trvalý trávny porast, ak bola päť rokov vyňatá zo systému striedania plodín. Ustanovuje sa, že preoraním plochy ornej pôdy s porastom tráv alebo iných rastlinných krmív sa prerušuje plynutie uvedeného 5-ročného obdobia. Možnosť úpravy vyplýva z nariadenia Európskeho parlamentu a Rady (EÚ) 2017/2393 z 13. decembra 2017, ktorým sa mení nariadenie (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), nariadenie (EÚ) č. 1306/2013 o financovaní, riadení
a monitorovaní spoločnej poľnohospodárskej politiky, nariadenie (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a nariadenie (EÚ) č. 652/2014, ktorým sa stanovuje hospodárenie s výdavkami týkajúcimi sa potravinového reťazca, zdravia
a dobrých životných podmienok zvierat, ako aj zdravia rastlín a rastlinného rozmnožovacieho materiálu (Ú. v. EÚ L 350, 29.12.2017).

**K bodu 3**

Z požiadaviek na aktívneho poľnohospodára sa vypúšťajú prvky súvisiace
s tzv. negatívnym zoznamom nepoľnohospodárskych činností s cieľom zníženia administratívnej záťaže pri poskytovaní priamych platieb. Možnosť úpravy vyplýva z nariadenia Európskeho parlamentu a Rady (EÚ) 2017/2393 z 13. decembra 2017, ktorým sa mení nariadenie (EÚ)
č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), nariadenie (EÚ) č. 1306/2013 o financovaní, riadení a monitorovaní spoločnej poľnohospodárskej politiky, nariadenie (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a nariadenie (EÚ) č. 652/2014,
ktorým sa stanovuje hospodárenie s výdavkami týkajúcimi sa potravinového reťazca, zdravia
a dobrých životných podmienok zvierat, ako aj zdravia rastlín a rastlinného rozmnožovacieho materiálu (Ú. v. EÚ L 350, 29.12.2017).

**K bodom 4 a 5**

Legislatívno-technická úprava.

**K bodu 6**

​ Umožňuje sa vytvárať plochy s medziplodinami alebo zelenou pokrývkou na účely § 11 formou vysievania bôbovitých druhov pod hlavnú plodinu. Úprava vyplýva z delegovaného nariadenia Komisie (EÚ) č. 2017/1155 z 15. februára 2017, ktorým sa mení delegované nariadenie (EÚ) č. 639/2014, pokiaľ ide o kontrolné opatrenia týkajúce sa pestovania konope, určité ustanovenia o ekologizačnej platbe, platbu pre mladých poľnohospodárov, ktorí majú kontrolu nad právnickou osobou, výpočet sumy na jednotku v rámci dobrovoľnej viazanej podpory, časti platobných nárokov a určité notifikačné povinnosti týkajúce sa režimu jednotnej platby na plochu a dobrovoľnej viazanej podpory, a ktorým sa mení príloha X k nariadeniu Európskeho parlamentu a Rady (EÚ) č. 1307/2013 (Ú. v. EÚ L 167, 30.6.2017) s cieľom dosiahnuť súlad s výkladom vymedzenia pojmu tráv alebo iných rastlinných krmív uvedeným
v článku 4 ods. 1 písm. i) nariadenia (EÚ) č. 1307/2013 zo 17. decembra 2013, ktorým
sa ustanovujú pravidlá priamych platieb pre poľnohospodárov na základe režimov podpory
v rámci spoločnej poľnohospodárskej politiky a ktorým sa zrušuje nariadenie Rady (ES)
č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013) v platnom znení.

**K bodom 7 a 11**

Zavádza sa nový typ oblasti ekologického záujmu na účely plnenia postupu podľa § 11,
a to „medze iné ako medze uvedené v prílohe č. 2“. Úprava vyplýva z delegovaného nariadenia Komisie (EÚ) č. 2017/1155 z 15. februára 2017, ktorým sa mení delegované nariadenie (EÚ) č. 639/2014, pokiaľ ide o kontrolné opatrenia týkajúce sa pestovania konope, určité ustanovenia o ekologizačnej platbe, platbu pre mladých poľnohospodárov, ktorí majú kontrolu nad právnickou osobou, výpočet sumy na jednotku v rámci dobrovoľnej viazanej podpory, časti platobných nárokov a určité notifikačné povinnosti týkajúce sa režimu jednotnej platby na plochu a dobrovoľnej viazanej podpory, a ktorým sa mení príloha X k nariadeniu Európskeho parlamentu a Rady (EÚ) č. 1307/2013 (Ú. v. EÚ L 167, 30.6.2017). Podľa súčasne platnej úpravy je na účely plnenia postupu podľa § 11 možné nahlásiť medze, ktoré sú chránené podľa krížového plnenia, konkrétne podľa DPEP 7 a PH 3. V zmysle delegovaného nariadenia Komisie (EÚ) č. 2017/1155 z 15. februára 2017, ktorým sa mení delegované nariadenie (EÚ) č. 639/2014, pokiaľ ide o kontrolné opatrenia týkajúce sa pestovania konope, určité ustanovenia o ekologizačnej platbe, platbu pre mladých poľnohospodárov, ktorí majú kontrolu nad právnickou osobou, výpočet sumy na jednotku v rámci dobrovoľnej viazanej podpory, časti platobných nárokov a určité notifikačné povinnosti týkajúce sa režimu jednotnej platby na plochu a dobrovoľnej viazanej podpory, a ktorým sa mení príloha X k nariadeniu Európskeho parlamentu a Rady (EÚ) č. 1307/2013 (Ú. v. EÚ L 167, 30.6.2017) sú členské štáty Európskej únie povinné umožniť žiadateľom o priame platby nahlásiť na účely plnenia postupu podľa § 11 aj oblasti, ktoré je možné považovať za medze podľa článku 45 ods. 5 delegovaného nariadenia (EÚ) č. 639/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, a ktorým sa mení príloha X k uvedenému nariadeniu (Ú. v. EÚ L 181, 20.6.2014) v platnom znení, no nepatriace do kategórií medzí podľa pravidiel krížového plnenia (DPEP 7 a PH 3). Typ oblasti ekologického záujmu „medze iné ako medze uvedené v prílohe č. 2“ musí spĺňať kritérium minimálnej šírky 10 metrov vrátane.

**K bodu 8**

​ Rozširuje sa pôsobnosť zákazu používania prípravkov na ochranu rastlín
na plochy s plodinami, ktoré viažu dusík, nahlásenými na účely plnenia postupu podľa § 11. Úprava vyplýva z delegovaného nariadenia Komisie (EÚ) č. 2017/1155 z 15. februára 2017, ktorým sa mení delegované nariadenie (EÚ) č. 639/2014, pokiaľ ide o kontrolné opatrenia týkajúce sa pestovania konope, určité ustanovenia o ekologizačnej platbe, platbu pre mladých poľnohospodárov, ktorí majú kontrolu nad právnickou osobou, výpočet sumy na jednotku
v rámci dobrovoľnej viazanej podpory, časti platobných nárokov a určité notifikačné povinnosti týkajúce sa režimu jednotnej platby na plochu a dobrovoľnej viazanej podpory, a ktorým sa mení príloha X k nariadeniu Európskeho parlamentu a Rady (EÚ) č. 1307/2013 (Ú. v. EÚ L 167, 30.6.2017). Európska komisia pristúpila k tejto úprave s cieľom chrániť a zlepšovať biodiverzitu v súlade s cieľmi ekologizácie a vzhľadom na skutočnosť, že tri hlavné typy oblastí, ktoré žiadatelia nahlasujú ako oblasti ekologického záujmu, predstavujú oblasti, ktoré sú alebo môžu byť určené na produkciu (pôda ležiaca úhorom, medziplodiny alebo zelená pokrývka a plodiny, ktoré viažu dusík).

**K bodom 9 a 20**

​ Upravujú sa podmienky oprávnenosti pre plochy s medziplodinami alebo zelenou pokrývkou na účely plnenia postupu podľa § 11. Ustanovený najneskorší termín výsevu medziplodín alebo zelenej pokrývky sa nahrádza lehotou ôsmich týždňov, najmenej počas ktorých musia byť medziplodiny alebo zelená pokrývka prítomné na plochách podľa § 11 ods. 3 písm. f). Letné medziplodiny musia byť vysiate v termíne do 31. júla príslušného roka a ozimné medziplodiny do 30. septembra príslušného roka, pričom lehota ôsmich týždňov plynie odo dňa výsevu. Úprava vyplýva z delegovaného nariadenia Komisie (EÚ) č. 2017/1155 z 15. februára 2017, ktorým sa mení delegované nariadenie (EÚ) č. 639/2014, pokiaľ ide o kontrolné opatrenia týkajúce sa pestovania konope, určité ustanovenia o ekologizačnej platbe, platbu pre mladých poľnohospodárov, ktorí majú kontrolu nad právnickou osobou, výpočet sumy na jednotku
v rámci dobrovoľnej viazanej podpory, časti platobných nárokov a určité notifikačné povinnosti týkajúce sa režimu jednotnej platby na plochu a dobrovoľnej viazanej podpory, a ktorým sa mení príloha X k nariadeniu Európskeho parlamentu a Rady (EÚ) č. 1307/2013 (Ú. v. EÚ L 167, 30.6.2017) s cieľom lepšie dosahovať ciele tohto typu oblasti ekologického záujmu z hľadiska životného prostredia. V nadväznosti na predmetnú novelizáciu sa vypúšťa súvisiaca povinnosť uvedená v pravidlách krížového plnenia.

Aktualizuje sa tiež znenie poznámky pod čiarou k odkazu č. 33.

**K bodu 10**

Umožňuje sa vysievanie dusík viažucich plodín na účely vytvorenia oblasti ekologického záujmu podľa § 11 ods. 3 písm. g) v zmesiach s inými druhmi plodín. Uvedené plochy je možné považovať za oblasti ekologického záujmu za predpokladu, že takéto zmesi obsahujú
viac ako 50 % plodín, ktoré viažu dusík, uvedených v prílohe č. 7 k nariadeniu vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory
v poľnohospodárstve v súvislosti so schémami oddelených priamych platieb v znení neskorších predpisov.

**K bodu 12**

Upravujú sa požiadavky na predkladanie grafických príloh k žiadosti o platbu. S cieľom zníženia administratívnej záťaže pri poskytovaní priamych platieb sa ustanovuje, že žiadatelia o priame platby budú predkladať predmetné prílohy elektronickou formou v rámci geopriestorovej žiadosti o podporu.

**K bodom 13 až 16**

Úprava textu viažuca sa na úpravu znenia § 3.

**K bodu 17**

​ Upravuje sa zákaz priameho vypúšťania nebezpečných látok do podzemných vôd a povinnosť zabrániť nepriamemu vypúšťaniu týchto látok do podzemných vôd. Zoznam nebezpečných látok je uvedený v prílohe č. 2 k nariadeniu vlády Slovenskej republiky
č. 342/2014 Z. z., ktorým sa ustanovujú pravidlá poskytovania podpory v poľnohospodárstve
v súvislosti so schémami oddelených priamych platieb v znení neskorších predpisov.

**K bodom 18 a 19**

Upravuje sa povinnosť zabezpečiť primerané opatrenia za účelom predchádzania znečisteniu podzemných vôd nebezpečnými látkami.

**K bodu 21**

​ Upravuje sa povinnosť zabezpečiť, aby sa na ornej pôde so svahovitosťou nad 7° nepestovali širokoriadkové plodiny, ak sa zároveň nebudú uplatňovať protierózne agrotechnické opatrenia. Za širokoriadkové plodiny sa považujú najmä: zemiaky, repa, kukurica, slnečnica, kapusta, karfiol, kaleráb, cirok, pohánka. Za protierózne agrotechnické opatrenia sa považujú najmä: vrstevnicová orba a sejba, brázdovanie, hrádzkovanie, podrývanie, bezorbové obrábanie, pásové pestovanie, ochranné medziplodiny, ochranný podsev, mulčovanie.

**K bodu 22**

Upravuje sa povinnosť zabezpečiť, aby sa na ornej pôde so svahovitosťou nad 12° nepestovali žiadne širokoriadkové plodiny.

**K bodom 23 a 24**

V súlade s nariadením Európskeho parlamentu a Rady (EÚ) 2017/2393 z 13. decembra 2017, ktorým sa mení nariadenie (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), nariadenie (EÚ)
č. 1306/2013 o financovaní, riadení a monitorovaní spoločnej poľnohospodárskej politiky, nariadenie (EÚ) č. 1307/2013, ktorým sa ustanovujú pravidlá priamych platieb
pre poľnohospodárov na základe režimov podpory v rámci spoločnej poľnohospodárskej politiky, nariadenie (EÚ) č. 1308/2013, ktorým sa vytvára spoločná organizácia trhov
s poľnohospodárskymi výrobkami, a nariadenie (EÚ) č. 652/2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu (Ú. v. EÚ L 350, 29.12.2017) sa zvyšuje váhový faktor pre započítanie plôch s rýchlorastúcimi drevinami
na účely plnenia postupu „existencia oblasti ekologického záujmu“ a váhový faktor
pre započítanie plôch s plodinami, ktoré viažu dusík, na účely plnenia postupu „existencia oblasti ekologického záujmu“.

**K bodu 25**

Do prílohy č. 5 sa v súlade s bodom 7 dopĺňa typ oblasti ekologického záujmu „medze iné ako medze uvedené v prílohe č. 2“ s príslušným váhovým faktorom 1,5.

**K bodu 26**

​ Aktualizuje sa zoznam vykonávaných právne záväzných aktov Európskej únie.

**K čl. II**

​ Dátum nadobudnutia účinnosti návrhu nariadenia vlády je určený tak, aby jeho adresáti mali dostatok času na oboznámenie sa s novou právnou úpravou.